CELEX: 32020R0570
Language: el
Date: 2020-01-28 00:00:00
Title: Κατ’ εξουσιοδότηση κανονισμός (ΕΕ) 2020/570 της Επιτροπής της 28ης Ιανουαρίου 2020 για την τροποποίηση και τη διόρθωση του κανονισμού (ΕΕ) αριθ. 748/2012 όσον αφορά την εναρμόνιση των κανόνων διαρκούς αξιοπλοΐας των αεροσκαφών και των αεροναυτικών προϊόντων, εξαρτημάτων και εξοπλισμού με τον κανονισμό (ΕΕ) αριθ. 1321/2014 (Κείμενο που παρουσιάζει ενδιαφέρον για τον ΕΟΧ)

27.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 132/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/570 ΤΗΣ ΕΠΙΤΡΟΠΗΣ
         της 28ης Ιανουαρίου 2020
         για την τροποποίηση και τη διόρθωση του κανονισμού (ΕΕ) αριθ. 748/2012 όσον αφορά την εναρμόνιση των κανόνων διαρκούς αξιοπλοΐας των αεροσκαφών και των αεροναυτικών προϊόντων, εξαρτημάτων και εξοπλισμού με τον κανονισμό (ΕΕ) αριθ. 1321/2014
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 19 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1321/2014 της Επιτροπής (2) τροποποιήθηκε (3) ώστε να θεσπιστούν πιο ευέλικτες απαιτήσεις για τη συντήρηση των ελαφρών αεροσκαφών και να προστεθεί η διαχείριση της διακινδύνευσης ασφάλειας για τους φορείς οι οποίοι διαχειρίζονται τη διαρκή αξιοπλοΐα αεροσκαφών που χρησιμοποιούνται από κατόχους πιστοποιητικού αερομεταφορέα. Ως συνέπεια της τροποποίησης αυτής, τα μέτρα που πρέπει να λαμβάνονται για τη διασφάλιση της διαρκούς αξιοπλοΐας αεροσκάφους, τα οποία προηγουμένως καθορίζονταν στο παράρτημα I (Μέρος-M) του κανονισμού (ΕΕ) αριθ. 1321/2014, καθορίζονται πλέον στο παράρτημα I (Μέρος-M), στο παράρτημα Vβ (Μέρος-ML), στο παράρτημα Vγ (Μέρος-CAMO) και στο παράρτημα Vδ (Μέρος-CAO) του εν λόγω κανονισμού, ανάλογα με τον τύπο του αεροσκάφους και την πτητική λειτουργία.
                  
               
                     (2)
                  
                  
                     Δεδομένου ότι οι διατάξεις σχετικά με τα πιστοποιητικά αξιοπλοΐας, τις εγκρίσεις σχεδιασμού επισκευής και τις πτητικές άδειες που καθορίζονται στο παράρτημα I (Μέρος-21) του κανονισμού (ΕΕ) αριθ. 748/2012 της Επιτροπής (4) αναφέρονται μόνο στο παράρτημα I (μέρος-M) του κανονισμού (ΕΕ) αριθ. 1321/2014, το εν λόγω παράρτημα I (Μέρος-21) του κανονισμού (ΕΕ) αριθ. 748/2012 της Επιτροπής θα πρέπει να τροποποιηθεί ώστε οι διατάξεις του να προσαρμοστούν στη νέα δομή των παραρτημάτων του κανονισμού (ΕΕ) αριθ. 1321/2014.
                  
               
                     (3)
                  
                  
                     Το στοιχείο β) της παραγράφου 21.A.604 του παραρτήματος I του κανονισμού (ΕΕ) αριθ. 748/2012 μπορεί να θεωρηθεί ότι σημαίνει πως για την έγκριση τροποποιήσεων σχεδιασμού στη βοηθητική μονάδα ισχύος για αιτούντες που δεν διαθέτουν εξουσιοδότηση βάσει ευρωπαϊκών οδηγιών τεχνικών προδιαγραφών, όσον αφορά αλλαγές που ταξινομούνται ως ήσσονος σημασίας, θα πρέπει να εφαρμοστεί το τμήμα Ε του παραρτήματος I του κανονισμού (ΕΕ) αριθ. 748/2012 αντί για το τμήμα Δ του παραρτήματος I του εν λόγω κανονισμού. Ως εκ τούτου, ο κανονισμός (ΕΕ) αριθ. 748/2012 θα πρέπει να διορθωθεί ώστε να αποσαφηνιστεί ότι, στις περιπτώσεις αυτές, εφαρμόζεται το τμήμα Δ του παραρτήματος I του εν λόγω κανονισμού.
                  
               
                     (4)
                  
                  
                     Οι απαιτήσεις που σχετίζονται με τη διακοπή της παραγωγής βάσει του προτύπου για τις εκπομπές CO2 από τα αεροπλάνα στην παράγραφο 21.A.165 του τμήματος Ζ του παραρτήματος I του κανονισμού (ΕΕ) αριθ. 748/2012 δεν αναφέρονται σαφώς και δεν ευθυγραμμίζονται με τις ίδιες απαιτήσεις του τμήματος ΣΤ του παραρτήματος I του εν λόγω κανονισμού. Ως εκ τούτου, θα πρέπει να διορθωθεί ο κανονισμός (ΕΕ) αριθ. 748/2012.
                  
               
                     (5)
                  
                  
                     Η διάταξη του στοιχείου γ) της παραγράφου 21.A.93 του παραρτήματος I του κανονισμού (ΕΕ) αριθ. 748/2012 αναφέρεται σε «πιστοποιητικά τύπου ή περιορισμένα πιστοποιητικά τύπου», ενώ θα έπρεπε να αναφέρεται στις «τροποποιήσεις στα πιστοποιητικά τύπου ή τα περιορισμένα πιστοποιητικά τύπου». Ως εκ τούτου, θα πρέπει να διορθωθεί ο κανονισμός (ΕΕ) αριθ. 748/2012.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τις γνώμες 05/2016 (5) και 06/2016 (6) του Οργανισμού της Ευρωπαϊκής Ένωσης για την Ασφάλεια της Αεροπορίας σύμφωνα με το άρθρο 76 παράγραφος 1 του κανονισμού (ΕΕ) 2018/1139,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 748/2012 τροποποιείται και διορθώνεται ως εξής:
            
                        1)
                     
                     
                        στο άρθρο 1 παράγραφος 2, το στοιχείο δ) απαλείφεται·
                     
                  
                        2)
                     
                     
                        Το παράρτημα I τροποποιείται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 24η Μαρτίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΕ) αριθ. 1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 362 της 17.12.2014, σ. 1).
         
            (3)  Εκτελεστικός κανονισμός (ΕΕ) 2019/1383 της Επιτροπής, της 8ης Ιουλίου 2019, για την τροποποίηση και τη διόρθωση του κανονισμού (ΕΕ) αριθ. 1321/2014 όσον αφορά τα συστήματα διαχείρισης της ασφάλειας φορέων διαχείρισης της διαρκούς αξιοπλοΐας και τις ελαφρύνσεις για τα αεροσκάφη της γενικής αεροπορίας ως προς τη συντήρηση και τη διαχείριση της διαρκούς αξιοπλοΐας (ΕΕ L 228 της 4.9.2019, σ. 1).
         
            (4)  Κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (ΕΕ L 224 της 21.8.2012, σ. 1).
         
            (5)  Γνώμη 05/2016: Ειδική ομάδα αναθεώρησης του Μέρους-Μ για τη γενική αεροπορία (ΦΑΣΗ ΙΙ).
         
            (6)  Γνώμη 06/2016: Ενσωμάτωση απαιτήσεων για σύστημα διαχείρισης της ασφάλειας (SMS) στον κανονισμό (ΕΕ) αριθ. 1321/2014 της Επιτροπής — SMS στο Μέρος-M.
      
      
         
            ΠΑΡΑΡΤΗΜΑ
            Το παράρτημα I (Μέρος 21) του κανονισμού (ΕΕ) αριθ. 748/2012 της Επιτροπής τροποποιείται ως εξής:
            
                        1.
                     
                     
                        στον πίνακα περιεχομένων, η αναφορά στο προσάρτημα II αντικαθίσταται από το ακόλουθο κείμενο:
                        «Προσάρτημα II — Έντυπο 15α και 15γ του EASA — πιστοποιητικό επιθεώρησης της αξιοπλοΐας»·
                     
                  
                        2.
                     
                     
                        στην παράγραφο 21.A.93 στοιχείο γ), το σημείο 2) αντικαθίσταται από το ακόλουθο κείμενο:
                        
                                    «2.
                                 
                                 
                                    να αιτηθεί παράταση της προθεσμίας που προβλέπεται στην πρώτη περίοδο του στοιχείου γ) για την αρχική αίτηση και να προτείνει νέα προθεσμία για την έκδοση της έγκρισης. Στην περίπτωση αυτή, ο αιτών συμμορφώνεται με τη βάση πιστοποίησης τύπου, τη βάση πιστοποίησης δεδομένων επιχειρησιακής καταλληλότητας και τις απαιτήσεις περιβαλλοντικής προστασίας, όπως καθορίστηκαν από τον Οργανισμό σύμφωνα με την παράγραφο 21.A.101 και κοινοποιήθηκαν σύμφωνα με την παράγραφο 21.B.105 για ημερομηνία που θα επιλεγεί από τον αιτούντα. Ωστόσο, η ημερομηνία αυτή δεν πρέπει να προηγείται της νέας ημερομηνίας που προτείνει ο αιτών έκδοση της έγκρισης κατά διάστημα μεγαλύτερο των πέντε ετών για την αίτηση τροποποίησης πιστοποιητικού τύπου ή περιορισμένου πιστοποιητικού τύπου μεγάλου αεροπλάνου ή μεγάλου στροφόπτερου, και των τριών ετών για την αίτηση τροποποίησης οιουδήποτε άλλου πιστοποιητικού τύπου ή περιορισμένου πιστοποιητικού τύπου.»·
                                 
                              
                  
                        3.
                     
                     
                        στην παράγραφο 21.A.165 στοιχείο γ), το σημείο 3) αντικαθίσταται από το ακόλουθο κείμενο:
                        
                                    «3.
                                 
                                 
                                    επιπλέον, στην περίπτωση περιβαλλοντικών απαιτήσεων, προσδιορίζει ότι:
                                    
                                                i)
                                             
                                             
                                                ο ολοκληρωμένος κινητήρας ανταποκρίνεται στις ισχύουσες απαιτήσεις για τις εκπομπές καυσαερίων των κινητήρων την ημερομηνία κατασκευής του κινητήρα και
                                             
                                          
                                                ii)
                                             
                                             
                                                το ολοκληρωμένο αεροπλάνο ανταποκρίνεται στις εφαρμοστέες απαιτήσεις εκπομπών CO2 την ημερομηνία έκδοσης του πρώτου πιστοποιητικού αξιοπλοΐας του.»·
                                             
                                          
                              
                  
                        4.
                     
                     
                        στην παράγραφο 21.A.174 στοιχείο β), το σημείο 3) αντικαθίσταται από το ακόλουθο κείμενο:
                        
                                    «3.
                                 
                                 
                                    όσον αφορά μεταχειρισμένα αεροσκάφη προερχόμενα από:
                                    
                                                i)
                                             
                                             
                                                κράτος μέλος, πιστοποιητικό επιθεώρησης της αξιοπλοΐας που έχει εκδοθεί σύμφωνα με το παράρτημα I (Μέρος-M) ή το παράρτημα Vβ (Μέρος-ML) του κανονισμού (ΕΕ) αριθ. 1321/2014 της Επιτροπής (*1)
                                                
                                             
                                          
                                                ii)
                                             
                                             
                                                τρίτη χώρα:
                                                
                                                            —
                                                         
                                                         
                                                            δήλωση από την αρμόδια αρχή του κράτους στο οποίο είναι, ή ήταν, νηολογημένο το αεροσκάφος, σχετικά με την κατάσταση της αξιοπλοΐας του αεροσκάφους στο νηολόγιο κατά τον χρόνο μεταβίβασης·
                                                         
                                                      
                                                            —
                                                         
                                                         
                                                            έκθεση σχετικά με το βάρος και τη ζυγοστάθμιση, η οποία συνοδεύεται από πρόγραμμα φόρτωσης·
                                                         
                                                      
                                                            —
                                                         
                                                         
                                                            το εγχειρίδιο πτήσης, εάν το εν λόγω εγχειρίδιο απαιτείται από τον κώδικα αξιοπλοΐας του αεροσκάφους·
                                                         
                                                      
                                                            —
                                                         
                                                         
                                                            αρχεία αναφορικά με το ιστορικό του αεροσκάφους, βάσει των οποίων προσδιορίζονται τα πρότυπα παραγωγής, μετατροπής και συντήρησης του αεροσκάφους, συμπεριλαμβανομένων όλων των περιορισμών που συνδέονται με περιορισμένο πιστοποιητικό αξιοπλοΐας που έχει εκδοθεί σύμφωνα με την παράγραφο 21.B.327·
                                                         
                                                      
                                                            —
                                                         
                                                         
                                                            σύσταση για την έκδοση πιστοποιητικού αξιοπλοΐας ή περιορισμένου πιστοποιητικού αξιοπλοΐας και πιστοποιητικού επιθεώρησης της αξιοπλοΐας δυνάμει επιθεώρησης αξιοπλοΐας σύμφωνα με το παράρτημα I (μέρος-M) ή το παράρτημα Vβ (Μέρος-ML) του κανονισμού (ΕΕ) αριθ. 1321/2014.·
                                                         
                                                      
                                          
                              
                           (*1)  Κανονισμός (ΕΕ) αριθ. 1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 362 της 17.12.2014, σ. 1).»·"
                        
                     
                  
                        5.
                     
                     
                        στην παράγραφο 21.A.179 στοιχείο α) 2), το σημείο i) αντικαθίσταται από το ακόλουθο κείμενο:
                        
                                    «i)
                                 
                                 
                                    αφού προσκομιστεί το προηγούμενο πιστοποιητικό αξιοπλοΐας και έγκυρο πιστοποιητικό επιθεώρησης της αξιοπλοΐας που έχει εκδοθεί σύμφωνα με το παράρτημα I (Μέρος-M) ή το παράρτημα Vβ (Μέρος-ML) του κανονισμού (ΕΕ) αριθ. 1321/2014»·
                                 
                              
                  
                        6.
                     
                     
                        στην παράγραφο 21.A.441, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    H εκτέλεση επισκευής πραγματοποιείται σύμφωνα με το παράρτημα I (μέρος-M), το παράρτημα II (μέρος-145), το παράρτημα Vβ (Μέρος-ML) ή το παράρτημα Vd (Μέρος-CAO) του κανονισμού (ΕΕ) αριθ. 1321/2014, ή από φορέα παραγωγής εγκεκριμένο σύμφωνα με το τμήμα Ζ του παρόντος παραρτήματος, σύμφωνα με το δικαίωμα που προβλέπεται στην παράγραφο 21.A.163 στοιχείο δ)·»·
                                 
                              
                  
                        7.
                     
                     
                        στην παράγραφο 21.A.604, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    κατά παρέκκλιση από την παράγραφο 21.Α.611, οι απαιτήσεις του τμήματος Δ εφαρμόζονται για την έγκριση τροποποιήσεων του σχεδιασμού από τον κάτοχο εξουσιοδότησης ETSO της APU και τροποποιήσεων του σχεδιασμού από άλλους αιτούντες που ταξινομούνται ως τροποποιήσεις ελάσσονος σημασίας, και οι απαιτήσεις του τμήματος Ε εφαρμόζονται για την έγκριση τροποποιήσεων του σχεδιασμού από άλλους αιτούντες που ταξινομούνται ως τροποποιήσεις μείζονος σημασίας. Όταν εφαρμόζονται οι απαιτήσεις του τμήματος Ε, εκδίδεται χωριστή εξουσιοδότηση ETSO αντί συμπληρωματικού πιστοποιητικού τύπου· και»·
                                 
                              
                  
                        8.
                     
                     
                        στην παράγραφο 21.A.711, το στοιχείο δ) αντικαθίσταται από το ακόλουθο κείμενο:
                        
                                    «δ)
                                 
                                 
                                    Εγκεκριμένος φορέας μπορεί να εκδώσει πτητική άδεια (έντυπο 20β του EASA, βλέπε προσάρτημα IV) με βάση το δικαίωμα που χορηγείται σύμφωνα με την παράγραφο CAMO.A.125 του παραρτήματος Vγ (Μέρος-CAMO) του κανονισμού (ΕΕ) αριθ. 1321/2014 ή την παράγραφο CAO.A.095 του παραρτήματος Vδ (Μέρος-CAO) του κανονισμού (ΕΕ) αριθ. 1321/2014, εφόσον οι συνθήκες πτήσης που αναφέρονται στην παράγραφο 21.A.708 του παρόντος παραρτήματος έχουν εγκριθεί σύμφωνα με την παράγραφο 21.A.710 του παρόντος παραρτήματος·»
                                 
                              
                  
                        9.
                     
                     
                        στην παράγραφο 21.B.325, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    για νέο αεροσκάφος ή μεταχειρισμένο αεροσκάφος προερχόμενο από τρίτο κράτος, πέραν του αντίστοιχου πιστοποιητικού αξιοπλοΐας που αναφέρεται στα στοιχεία α) ή β), η αρμόδια αρχή του κράτους μέλους νηολόγησης εκδίδει αρχικό πιστοποιητικό επιθεώρησης αξιοπλοΐας (έντυπο 15α ή 15γ του EASA, βλέπε προσάρτημα II).»·
                                 
                              
                  
                        10.
                     
                     
                        στην παράγραφο 21.B.326 στοιχείο β) 1), το σημείο iii) αντικαθίσταται από το ακόλουθο κείμενο:
                        
                                    «iii)
                                 
                                 
                                    το αεροσκάφος έχει επιθεωρηθεί σύμφωνα με τις διατάξεις του παραρτήματος I (μέρος Μ) ή του παραρτήματος Vβ (Μέρος-ML) του κανονισμού (ΕΕ) αριθ. 1321/2014, κατά περίπτωση.»·
                                 
                              
                  
                        11.
                     
                     
                        στην παράγραφο 21.B.327 στοιχείο α) 2) i), το σημείο Γ) αντικαθίσταται από το ακόλουθο κείμενο:
                        
                                    «Γ.
                                 
                                 
                                    το αεροσκάφος έχει επιθεωρηθεί σύμφωνα με τις διατάξεις του παραρτήματος I (μέρος Μ) ή του παραρτήματος Vβ (Μέρος-ML) του κανονισμού (ΕΕ) αριθ. 1321/2014, κατά περίπτωση.»·
                                 
                              
                  
                        12.
                     
                     
                        στον κατάλογο των προσαρτημάτων «ΕΝΤΥΠΑ ΤΟΥ EASA», η αναφορά στο «Προσάρτημα II — Έντυπο 15α του EASA – πιστοποιητικό επιθεώρησης της αξιοπλοΐας» αντικαθίσταται από το ακόλουθο κείμενο:
                        «Προσάρτημα II — Έντυπο 15α και 15γ του EASA — πιστοποιητικό επιθεώρησης της αξιοπλοΐας»·
                     
                  
                        13.
                     
                     
                        το προσάρτημα II αντικαθίσταται από το ακόλουθο κείμενο:
                        
                           
                              «Προσάρτημα II
                              
                                 Έντυπο 15α του EASA — πιστοποιητικό επιθεώρησης της αξιοπλοΐας
                              
                              
                                          [ΚΡΑΤΟΣ ΜΕΛΟΣ]
                                          Κράτος μέλος της Ευρωπαϊκής Ένωσης (*)
                                          
                                             ΠΙΣΤΟΠΟΙΗΤΙΚΟ ΕΠΙΘΕΩΡΗΣΗΣ ΤΗΣ ΑΞΙΟΠΛΟΪΑΣ (ARC)
                                          
                                          Αριθ. ARC: ...........................................
                                          Σύμφωνα με τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, η [ΑΡΜΟΔΙΑ ΑΡΧΗ ΤΟΥ ΚΡΑΤΟΥΣ ΜΕΛΟΥΣ] βεβαιώνει ότι το κάτωθι αεροσκάφος:
                                          Κατασκευαστής του αεροσκάφους: …
                                          Επωνυμία του κατασκευαστή: …
                                          Νηολόγηση αεροσκάφους: …
                                          Αριθμός σειράς του αεροσκάφους: …
                                          κρίθηκε αξιόπλοο κατά την ημερομηνία της επιθεώρησης.
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία έκδοσης (**):…
                                          
                                                      Υπογραφή: …
                                                   
                                                   
                                                      Αριθ. εξουσιοδότησης: …
                                                   
                                                1η παράταση: Το αεροσκάφος παρέμεινε σε ελεγχόμενο περιβάλλον κατά το παρελθόν έτος σύμφωνα με την παράγραφο M.A.901 του παραρτήματος I (Μέρος-M) του κανονισμού (ΕΕ) αριθ. 1321/2014 της Επιτροπής. Το αεροσκάφος κρίθηκε αξιόπλοο κατά την ημερομηνία έκδοσης του παρόντος πιστοποιητικού.
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία της έκδοσης (**): …
                                          
                                                      Υπογραφή: …
                                                   
                                                   
                                                      Αριθ. εξουσιοδότησης: …
                                                   
                                                
                                                      Εταιρική επωνυμία: …
                                                   
                                                   
                                                      Αριθ. έγκρισης: …
                                                   
                                                2η παράταση: Το αεροσκάφος παρέμεινε σε ελεγχόμενο περιβάλλον κατά το παρελθόν έτος σύμφωνα με την παράγραφο M.A.901 του παραρτήματος I (Μέρος-M) του κανονισμού (ΕΕ) αριθ. 1321/2014 της Επιτροπής. Το αεροσκάφος κρίθηκε αξιόπλοο κατά την ημερομηνία έκδοσης του πιστοποιητικού.
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία της έκδοσης (**): …
                                          
                                                      Υπογραφή: …
                                                   
                                                   
                                                      Αριθ. εξουσιοδότησης: …
                                                   
                                                
                                                      Εταιρική επωνυμία: …
                                                   
                                                   
                                                      Αριθ. έγκρισης: …
                                                   
                                                
                                    Έντυπο 15α του EASA – Έκδοση 5
                              
                                          (*)
                                       
                                       
                                          Διαγράφεται για χώρες μη μέλη της ΕΕ.
                                       
                                    
                                          (**)
                                       
                                       
                                          Εξαιρούνται τα αερόπλοια.
                                       
                                    
                                 Έντυπο 15γ του EASA — Πιστοποιητικό επιθεώρησης της αξιοπλοΐας
                              
                              
                                          
                                             ΠΙΣΤΟΠΟΙΗΤΙΚΟ ΕΠΙΘΕΩΡΗΣΗΣ ΤΗΣ ΑΞΙΟΠΛΟΪΑΣ (ARC) (για αεροσκάφη που συμμορφώνονται με το Μέρος-ML)
                                          
                                          Αριθ. ARC: ...............................
                                          Σύμφωνα με τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου:
                                          [ΟΝΟΜΑ ΤΗΣ ΑΡΜΟΔΙΑΣ ΑΡΧΗΣ]
                                          ή
                                          [ΟΝΟΜΑΣΙΑ, ΔΙΕΥΘΥΝΣΗ και ΑΡΙΘ. ΕΓΚΡΙΣΗΣ ΤΟΥ ΕΓΚΕΚΡΙΜΕΝΟΥ ΦΟΡΕΑ]
                                          ή
                                          [ΠΛΗΡΕΣ ΟΝΟΜΑ ΤΟΥ ΠΡΟΣΩΠΙΚΟΥ ΠΙΣΤΟΠΟΙΗΣΗΣ ΚΑΙ ΑΡΙΘ. ΠΤΥΧΙΟΥ ΚΑΤΑ ΤΟ ΜΕΡΟΣ-66 (Ή ΕΘΝΙΚΟ ΙΣΟΔΥΝΑΜΟ)]
                                          βεβαιώνει ότι εκτέλεσε επιθεώρηση της αξιοπλοΐας σύμφωνα με τον κανονισμό (ΕΕ) αριθ. 1321/2014 στο κάτωθι αεροσκάφος:
                                          
                                                      Κατασκευαστής του αεροσκάφους: …
                                                   
                                                   
                                                      Επωνυμία του κατασκευαστή: …
                                                   
                                                
                                                      Νηολόγηση αεροσκάφους: …
                                                   
                                                   
                                                      Αριθμός σειράς του αεροσκάφους: …
                                                   
                                                και έκρινε το εν λόγω αεροσκάφος αξιόπλοο κατά την ημερομηνία της επιθεώρησης.
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία έκδοσης (*): …
                                          
                                                      Υπογραφή: …
                                                   
                                                   
                                                      Αριθμός εξουσιοδότησης (κατά περίπτωση): …
                                                   
                                                1η παράταση: Το αεροσκάφος συμμορφώνεται με τους όρους της παραγράφου ML.A.901 στοιχείο γ) του παραρτήματος Vβ (Μέρος-ML).
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία έκδοσης (*): …
                                          
                                                      Υπογραφή: …
                                                   
                                                   
                                                      Αριθ. εξουσιοδότησης: …
                                                   
                                                
                                                      Εταιρική επωνυμία: …
                                                   
                                                   
                                                      Αριθ. έγκρισης: …
                                                   
                                                2η παράταση: Το αεροσκάφος συμμορφώνεται με τους όρους της παραγράφου ML.A.901 στοιχείο γ) του παραρτήματος Vβ (Μέρος-ML).
                                          
                                                      Ημερομηνία έκδοσης: …
                                                   
                                                   
                                                      Ημερομηνία λήξης: …
                                                   
                                                Ώρες πτήσης (FH) της ατράκτου κατά την ημερομηνία έκδοσης (*): …
                                          
                                                      Υπογραφή: …
                                                   
                                                   
                                                      Αριθ. εξουσιοδότησης: …
                                                   
                                                
                                                      Εταιρική επωνυμία: …
                                                   
                                                   
                                                      Αριθ. έγκρισης: …
                                                   
                                                
                                    
                                          (*)
                                       
                                       
                                          Εξαιρουμένων των αερόστατων και των αερόπλοιων.
                                       
                                    Έντυπο 15γ του EASA – έκδοση 3.
                           
                        
                     
                  
               (*1)  Κανονισμός (ΕΕ) αριθ. 1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 362 της 17.12.2014, σ. 1).»·»